**CYBERbullying-ul în școală** – Resursă Educațională

**Categorie: Resurse Educationale**

**Titlul Activității: Combaterea bullyingului și a cyberbullyingului în rândul tinerilor**

**Obiective:**

**-**identificarea comportamentul de bullying

-explicarea rolului pe care-l poate avea într-o situație de bullying;

-să identifice nivelul de autoconștientizare și să exploreze părerile și nevoile elevilor privind siguranța și bunăstarea la școală, și percepția și înțelegerea indivizilor cu privire la bullying și violență;

- să exemplifice atitudini și deprinderi de comportament prosocial atât la școală, cât și în afara școlii;

**Nivel: 11-14 ani**

**Materiale didactice: laptop, videoproiector, tablă, fișe de lucru, post-it-uri**

**Desfășurarea activității:**

Crearea condiţiilor necesare desfăşurării activității.

Pentru a capta atenţia elevilor, profesorul le propune următorul exerciţiu:*,,Salutul complimentelor*” Elevii se salută între ei, făcându-și complimente. Ei vor continua să se salute între ei, până în momentul în care fiecare a primit un compliment.

Profesorul îi va întreba pe elevi cum s-au simțit atunci când au primit un compliment și îî va ruga să compare această stare emoțională cu aceea în care au fost ținta unor comentarii nepoliticoase, abuzive.

Se anunţă titlul lecţiei şi obiectivele acesteia.

Astăzi vom discuta despre ***„****Ce este violența, cum facem față bullyingului?”.*

Veți afla ce este violența,bullyingul, care sunt formele violenței și ale bullyingului și cum puteți face distincția între violență și bullying.

Profesorul îi întreabă pe elevi cu ce asociază ei cuvântul violență. Fiecare elev notează la tablă un cuvânt.

Profesorul prezintă ppt-ul:

Violența în şcoală cuprinde orice formă de manifestare a unor comportamente precum: **violență verbală** (poreclire, tachinare, amenințare); **violență fizică**; **violența psihologică**,comportamente care intră sub incidența legii (viol, consum/comercializare de droguri, furt); ofensă adusă statutului/autorității cadrului didactic; alte tipuri de comportament deviant în relație cu şcoala.

Profesorul îi întreabă pe elevi ce este **bullyingul.**

*Bullying-ul reprezintă rănirea repetată și intenționată a unei persoane sau a unui grup, de către o altă persoană sau un grup, iar relația implică un dezechilibru de putere.Este un proces în care un copil este expus în mod repetat acțiunilor negative, hărțuirii și atacurilor din partea unuia sau a câtorva copii.*

Violența psihologică sau bullyingul este acţiunea sau seria de acţiuni fizice, verbale, relaţionale şi/sau cibernetice, într-un context social dificil de evitat, săvârşite cu intenţie, care implică un dezechilibru de putere, au drept consecinţă atingerea demnităţii ori crearea unei atmosfere de intimidare, ostile, degradante, umilitoare sau ofensatoare, îndreptate împotriva unei persoane sau a unui grup de persoane şi vizează aspecte de discriminare şi excludere socială, care pot fi legate de apartenenţa la o anumită rasă, naţionalitate, etnie, religie, categorie socială sau la o categorie defavorizată ori de convingerile, sexul sau orientarea sexuală, caracteristicile personale, acţiune sau serie de acţiuni, comportamente ce se desfăşoară în unităţile de învăţământ şi în toate spaţiile destinate educaţiei şi formării profesional.

***Care sunt formele bullyingului ?***

.Se pot identifica trei forme ale comportamentului de tip bullying:

***forme verbale*** ale comportamentului de tip bullying: tachinarea, jignirea (bullying direct) şi bârfirea (bullying indirect);

forme ***fizice*** ale comportamentului de tip bullying: lovirea, îmbrâncirea, distrugerea sau furtul obiectelor personale (bullying direct) şi convingerea unui prieten să atace pe cineva în locul tău (bullying indirect);

forme ***socio-emoționale*** ale comportamentului de tip bullying: amenințarea, gesturi obscene (bullying direct) şi excluderea altora dintr-un grup, manipularea prietenilor, (bullying indirect).

Elevii analizează cele două studii de caz propuse și oferă soluții pentru fiecare

Profesorul prezintă elevilor ppt cu informațiile despre ***cyberbullying.***

Cyberbullying-ul reprezintă un comportament agresiv și intenționat al cărui scop este să provoace durere și disconfort. Acesta implică un dezechilibru de putere între agresor și victimă. Se manifestă repetitiv, folosind dispozitive tehnologice. Cyberbullying-ul se poate întâmpla oriunde: în vacanță, la școală sau în weekend.

Tipuri de cyberbullying:*Bârfa ,Excluderea ,Hărțuire, Sâcâială ,Urmărire online,ComentariiInsistența abuzivăProfiluri false,Dezvăluirea, Sabotarea****etc.***.

Profesorul informează elevii în legătură cu procedura pentru prevenirea și combaterea bullyingului. Această procedură are la bază Ordinul nr. 4343/2020 privind aprobarea Normelor metodologice de aplicare a prevederilor art. 7 alin. (11), art. 561 şi ale pct. 61 din anexa la Legea educaţiei naţionale nr. 1/2011, privind violenţa psihologică – bullying.

Astfel, orice victimă a bullyingului trebuie să se adreseze grupului de acțiune antibullying din școala sa.Această comisie este alcătuită din: directorul unității de învățământ, profesorul consilier școlar, trei cadre didactice formate în problematica violenței, inclusiv a violenței psihologice-bullying, doi sau mai mulți reprezentanți ai elevilor, un reprezentant al părinților, reprezentanți ai autorității locale.

*Ce facem în situația în care suntem victime ale bullyingului*?

Profesorul prezintă PPT-ul și discută cu elevii

Bullyingul este o problemă foarte serioasă și nu trebuie nicio clipă să ne gândim că pur și simplu face parte din viața noastră și să ne resemnăm cu acest lucru. În funcție de cat de puternic este bullyingul, efectele pot fi unele dintre cele mai distrugătoare pentru o ființă umană:

***Efecte asupra victimei:***

Anxietate; Depresie;Izolare socială;Răni la nivel fizic;Apariția unui sentiment de rușine;Tulburări ale somnului;Modificări ale obiceiurilor alimentare și ale poftei de mâncare;Scăderea stimei de sine și a stării de bine;Performanțe școlare reduse;Scaderea capacității de concentrare.

***Efecte asupra agresorului:***

Riscul de a-și abuza familia și copii;

Dificultatea de a se integra profesional pe piața muncii.

Elevii vor primi câteva sugestii privind modul în care pot reacționa dacă sunt în situația de a fi victime ale bullyingului.Bullying-ul poate fi supărător indiferent de ce rol joci în el, îți poate cuprinde toate gândurile și emoțiile. Există alte lucruri mai plăcute la care să te gândești și pe care să le faci, precum:

-să soliciți și să accepți ajutorul grupului de acțiune antibullying;

-să soliciți și să accepți ajutorul unui specialist (consilierul școlar, psihoterapeutul) ;

-să descoperi activități prin care să-ți pui în valoare calitățile și să descoperi noi hobby-uri.

Semne ce denotă că un copil a devenit un bully:

-Devine violent, ]n mod frecvent, cu alte persoane;

- Provoacă conflicte verbale și fzice cu alte persoane

Este mustrat sau pedepsit frecvent de profesori/ institușia de învățământ;

Are bani în plus sau noi lucruri

-Dă vina rapid pe alții;

-Minte sau neagă faptele pe care le-a făcutș

-Nu acceptă responsabilitate asupra faptelor pe care le-a făcut

Are prieteni care agresează alte persoane

Simte nevoia mereu să câștige sau să fie cel mai bun la orice.

**Evaluarea activității:** Elevii au o fișă de lucru pr care o completează așezând fiecare formă de manifestare în coloană corespunzătoare comportamentului de bullying, respectiv cyberbullying, căruia îi este specifică.

Profesorul solicita elevilor să răspundă pe post-it-uri la următoarele întrebări:

Este ceva în această activitate care te-a surprins? Ce?

Ce ați învățat din această activitate ce puteți aplica în clasa voastră și în relațiile cu colegii?

Ei pot reține și următoarele coduri pe care le pot spune atunci când sunt jigniți:

Eu nu sunt ceea ce spun alții că sunt! Ei au libertatea să spună ce vor!

Sunt responsabil pentru ceea ce simt! Pot alege ce simt! Refuz să mă simt rușinat, vinovat, jignit.!Aleg să mă simt calm! Valoarea mea ca om e aceeași, chiar dacă greșesc și chiar dacă alții râd de mine și mă critică!

**Sfaturi pentru profesori/facilitatori:** Implicarea tuturor elevilor clasei în activitate pentru a conștientiza necesitatea diminuării și stopării fenomenului de bullying, relaționarea armonioasă cu ceilalți în contexte școlare și extrașcolare.

Toți adulții, cadre didactice și părinți, care au legătură cu școala trebuie să fie vigilenți în a identifica bullying-ul și a interveni. Odată identificat fenomenul este necesar ca adulții să respecte cele 3 principii de intervenție:

Să acționze imediat!

Să-i ofere credit copilului agresat!

Să ia măsuri pentru a diminua puterea celui care agresează!

Publicat de:

*Nume și Prenume:* Ducan Elena-Liliana

*Denumirea instituției, Clasa, Grupa:Școala Gimnazială Dârmănești, Argeș, clasa a VII-a*